CELEX: 32009D0358
Language: ro
Date: 2009-04-29 00:00:00
Title: 2009/358/CE: Decizia Comisiei din 29 aprilie 2009 privind armonizarea și transmiterea periodică a informațiilor și chestionarul prevăzute la articolul 22 alineatul (1) litera (a) și la articolul 18 din Directiva 2006/21/CE a Parlamentului European și a Consiliului privind gestionarea deșeurilor din industriile extractive [notificată cu numărul C(2009) 3011]

1.5.2009   
            
            
               RO
            
            
               Jurnalul Oficial al Uniunii Europene
            
            
               L 110/39
            
         
      DECIZIA COMISIEI
   
   din 29 aprilie 2009
   privind armonizarea și transmiterea periodică a informațiilor și chestionarul prevăzute la articolul 22 alineatul (1) litera (a) și la articolul 18 din Directiva 2006/21/CE a Parlamentului European și a Consiliului privind gestionarea deșeurilor din industriile extractive
   [notificată cu numărul C(2009) 3011]
   (2009/358/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2006/21/CE a Parlamentului European și a Consiliului din 15 martie 2006 privind gestionarea deșeurilor din industriile extractive și de modificare a Directivei 2004/35/CE (1), în special articolul 22 alineatul (1) litera (a) și articolul 18,
   întrucât:
   
               (1)
            
            
               Obiectivul prezentei decizii constă în stabilirea cerințelor minime de asigurare a unei culegeri armonizate, în timp util și adecvate a informațiilor și, dacă se cere, transmiterea informațiilor prevăzute la articolul 7 alineatul (5), articolul 11 alineatul (3) și articolul 12 alineatul (6) din Directiva 2006/21/CE și în stabilirea bazei pentru chestionarul prevăzut la articolul 18 alineatul (1) din directiva menționată.
            
         
               (2)
            
            
               Transmiterea anuală a informațiilor prevăzute la articolul 7 alineatul (5), articolul 11 alineatul (3) și articolul 12 alineatul (6) din Directiva 2006/21/CE ar trebui să acopere perioada cuprinsă între 1 mai și data de 30 aprilie a anului următor.
            
         
               (3)
            
            
               Raportul prevăzut la articolul 18 alineatul (1) din Directiva 2006/21/CE ar trebui să acopere, pentru prima dată, perioada cuprinsă între 1 mai 2008 și 30 aprilie 2011 și ar trebui transmis Comisiei până la data de 1 februarie 2012.
            
         
               (4)
            
            
               Pentru limitarea sarcinii administrative aferente punerii în aplicare a prezentei decizii, lista cu informațiile cerute ar trebui limitată la datele utile, în scopul îmbunătățirii punerii în aplicare a directivei. În mod similar, transmiterea informațiilor anuale privind evenimentele menționate la articolul 11 alineatul (3) și la articolul 12 alineatul (6) din Directiva 2006/21/CE ar trebui să fie limitată doar la statele membre în care s-a petrecut un asemenea eveniment pe durata perioadei de timp luate în considerare.
            
         
               (5)
            
            
               Măsurile prevăzute de prezenta decizie sunt conforme cu avizul comitetului instituit în conformitate cu articolul 23 alineatul (2) din Directiva 2006/21/CE,
            
         ADOPTĂ PREZENTA DECIZIE:
   Articolul 1
   Informațiile conținute în autorizațiile eliberate în temeiul articolului 7 din Directiva 2006/21/CE, care urmează a fi comunicate autorităților comunitare care se ocupă de statistică, atunci când acestea solicită acest lucru în scopuri statistice, sunt prezentate detaliat în anexa I.
   Articolul 2
   În cazul în care unul sau mai multe evenimente menționate la articolul 11 alineatul (3) și articolul 12 alineatul (6) din Directiva 2006/21/CE se petrec într-un stat membru, statul membru respectiv transmite anual Comisiei informațiile detaliate în anexa II, pentru fiecare eveniment. Aceste informații se referă la perioada de timp cuprinsă între 1 mai și data de 30 aprilie a anului următor și sunt transmise Comisiei până la data de 1 iulie a anului respectiv.
   Articolul 3
   Chestionarul din anexa III se folosește de statele membre pentru raportarea privind punerea în aplicare a directivei, prevăzută la articolul 18 alineatul (1) din Directiva 2006/21/CE.
   Articolul 4
   Prezenta decizie se adresează statelor membre.
   
      Adoptată la Bruxelles, 29 aprilie 2009.
      
         
            Pentru Comisie
         
         Stavros DIMAS
         
         
            Membru al Comisiei
         
      
   
   
      (1)  JO L 102, 11.4.2006, p. 15.
   
      ANEXA I
      
         Informații care trebuie incluse în lista de autorizații eliberate în temeiul Directivei 2006/21/CE
      
      
                  1.
               
               
                  Denumirea și adresa instalației, autoritatea competentă care a eliberat autorizația și autoritatea competentă de inspecție.
               
            
                  2.
               
               
                  Informații de bază privind autorizația eliberată, cuprinzând data eliberării, perioada de valabilitate, categoria instalației de gestionare a deșeurilor, în conformitate cu articolul 9 din directivă, descrierea etapei de exploatare a instalației (în exploatare, etapa de închidere sau etapa de după închiderea instalației).
               
            
                  3.
               
               
                  După caz, informații privind tipul de deșeuri și o scurtă descriere a instalațiilor și a procedurilor de monitorizare și de control.
               
            
   
      ANEXA II
      
         Informații care trebuie transmise Comisiei cu privire la evenimentele menționate la articolul 11 alineatul (3) și articolul 12 alineatul (6) în temeiul articolului 18 alineatul (2) din Directiva 2006/21/CE
      
      Pentru fiecare eveniment, se colectează și se transmite lista cu informații de mai jos:
      
                  1.
               
               
                  Denumirea și adresa instalației, autoritatea competentă pentru eliberarea autorizației și autoritatea competentă de inspecție.
               
            
                  2.
               
               
                  Informații privind autorizația eliberată, cuprinzând data eliberării, perioada de valabilitate, categoria instalației de gestionare a deșeurilor, în conformitate cu articolul 9 din directivă, tipul de deșeuri și o scurtă descriere a instalațiilor și a procedurilor de monitorizare și de control; descrierea etapei de exploatare a instalației (în exploatare, etapa de închidere sau etapa de după închiderea instalației).
               
            
                  3.
               
               
                  Descrierea evenimentului, inclusiv:
                  
                              (a)
                           
                           
                              natura și descrierea incidentului, descrierea modului în care s-a produs evenimentul, locația și reperele temporale ale evenimentului;
                           
                        
                              (b)
                           
                           
                              descrierea informațiilor transmise de către operator autorităților competente și a informațiilor puse la dispoziția publicului și, după caz, a celorlalte state membre posibil interesate în cazul unui potențial impact transfrontalier, precum și momentul transmiterii acestor informații;
                           
                        
                              (c)
                           
                           
                              evaluarea posibilelor impacturi asupra mediului și sănătății publice și a posibilelor consecințe asupra stabilității instalației de gestionare a deșeurilor;
                           
                        
                              (d)
                           
                           
                              analizarea cauzelor posibile ale evenimentului.
                           
                        
            
                  4.
               
               
                  Descrierea măsurilor corective adoptate pentru remedierea evenimentului, în special:
                  
                              (a)
                           
                           
                              dacă este cazul, descrierea modului în care a fost implementat planul de urgență;
                           
                        
                              (b)
                           
                           
                              tipul de instrucțiuni date de autoritățile competente;
                           
                        
                              (c)
                           
                           
                              alte măsuri, care urmează a fi precizate.
                           
                        
            
                  5.
               
               
                  Descrierea măsurilor adoptate pentru prevenirea altui incident de aceeași natură, în special:
                  
                              (a)
                           
                           
                              condițiile noi incluse în autorizație;
                           
                        
                              (b)
                           
                           
                              adaptarea sistemelor de monitorizare și de control;
                           
                        
                              (c)
                           
                           
                              îmbunătățirea transmiterii informațiilor;
                           
                        
                              (d)
                           
                           
                              alte măsuri, care urmează a fi precizate.
                           
                        
            
                  6.
               
               
                  Informații suplimentare care ar putea fi folositoare altor state membre și Comisiei în scopul îmbunătățirii punerii în aplicare a directivei.
               
            
   
      ANEXA III
      
         
            „Chestionar de raportare de către statele membre a punerii în aplicare a Directivei 2006/21/CE
            PARTEA A.   ÎNTREBĂRI LA CARE TREBUIE SĂ SE RĂSPUNDĂ O SINGURĂ DATĂ PENTRU PRIMA PERIOADĂ DE RAPORTARE
            1.   Măsuri administrative și informații generale
            
            Vă rugăm să precizați autoritatea competentă (autoritățile competente) responsabile cu:
            
                        (a)
                     
                     
                        verificarea și aprobarea planurilor de gestionare a deșeurilor propuse de către operatori;
                     
                  
                        (b)
                     
                     
                        stabilirea planurilor de urgență externe pentru instalațiile din categoria «A»;
                     
                  
                        (c)
                     
                     
                        eliberarea și actualizarea autorizațiilor, stabilirea și actualizarea garanțiilor financiare; și
                     
                  
                        (d)
                     
                     
                        inspectarea instalațiilor de gestionare a deșeurilor.
                     
                  2.   Planurile de gestionare a deșeurilor, prevenirea accidentelor majore și informarea
            
            
                        (a)
                     
                     
                        Vă rugăm să descrieți pe scurt: procedurile stabilite pentru aprobarea planurilor de gestionare a deșeurilor prevăzute la articolul 5 alineatul (6) din directivă.
                     
                  
                        (b)
                     
                     
                        Pentru instalațiile din categoria «A» care nu intră în domeniul de aplicare al Directivei 96/82/CE a Consiliului din 9 decembrie 1996 privind controlul asupra riscului de accidente majore care implică substanțe periculoase (1), vă rugăm să descrieți măsurile adoptate pentru a:
                        
                                    —
                                 
                                 
                                    identifica riscurile de accidente majore;
                                 
                              
                                    —
                                 
                                 
                                    încorpora caracteristicile necesare în proiectarea, exploatarea și închiderea instalației; și
                                 
                              
                                    —
                                 
                                 
                                    limita consecințele nefaste pentru sănătatea umană și/sau pentru mediu.
                                 
                              
                  3.   Autorizația și garanția financiară
            
            
                        (a)
                     
                     
                        Vă rugăm să precizați măsurile adoptate pentru a asigura că toate instalațiile în exploatare fac obiectul unei autorizații în conformitate cu directiva, înainte de 1 mai 2012.
                     
                  
                        (b)
                     
                     
                        Vă rugăm să descrieți pe scurt acțiunile întreprinse în vederea difuzării celor mai bune tehnici disponibile cunoscute către autoritățile responsabile cu stabilirea și controlul autorizațiilor.
                     
                  
                        (c)
                     
                     
                        Vă rugăm să specificați dacă s-a folosit posibilitatea menționată la articolul 2 alineatul (3) din directivă de reducere sau de renunțare la anumite cerințe privind depozitarea deșeurilor nepericuloase – inerte sau neinerte, sol nepoluat sau turbă.
                     
                  
                        (d)
                     
                     
                        Vă rugăm să explicați măsurile adoptate pentru a asigura că autorizațiile sunt actualizate periodic, conform celor prevăzute la articolul 7 alineatul (4) din directivă.
                     
                  
                        (e)
                     
                     
                        Vă rugăm să prezentați în detaliu procedura menționată la articolul 14 alineatul (1) din directivă și prevăzută pentru stabilirea garanției financiare și ajustarea periodică a acesteia. Câte instalații sunt deja acoperite de o garanție în conformitate cu prevederile directivei? Care este modalitatea de asigurare că toate instalațiile vor fi acoperite de o garanție înainte de 1 mai 2014?
                     
                  4.   Participarea publicului, efecte transfrontaliere
            
            
                        (a)
                     
                     
                        Vă rugăm să explicați modul în care sunt analizate și luate în considerare opinia publică și comentariile înainte de luarea unei decizii privind autorizațiile și pentru întocmirea planurilor de urgență externe.
                     
                  
                        (b)
                     
                     
                        Pentru instalațiile care au un potențial impact transfrontalier, cum se asigură că informațiile necesare sunt puse la dispoziția celuilalt stat membru și a publicului interesat pe o perioadă corespunzătoare de timp?
                     
                  
                        (c)
                     
                     
                        Pentru instalațiile din categoria «A» și în cazul unui accident major, care sunt măsurile practice adoptate pentru a se asigura că:
                        
                                    —
                                 
                                 
                                    informațiile necesare sunt transmise imediat de operator autorității competente?
                                 
                              
                                    —
                                 
                                 
                                    informațiile privind măsurile de securitate și acțiunile necesare sunt puse la dispoziția publicului? și
                                 
                              
                                    —
                                 
                                 
                                    informațiile furnizate de operator sunt înaintate celuilalt stat membru în cazul unei instalații cu un potențial efect transfrontalier?
                                 
                              
                  5.   Construirea și administrarea instalațiilor de deșeuri
            
            
                        (a)
                     
                     
                        Vă rugăm să detaliați măsurile adoptate în vederea asigurării că administrarea instalațiilor de deșeuri se realizează de către „persoane competente”, conform precizării de la articolul 11 alineatul (1) din directivă și că personalul este instruit în mod adecvat.
                     
                  
                        (b)
                     
                     
                        Vă rugăm să descrieți pe scurt procedura stabilită pentru notificarea autorității în termen de 48 de ore cu privire la orice eveniment care poate să afecteze stabilitatea instalației, precum și cu privire la orice efecte importante asupra mediului, constatate în urma monitorizării.
                     
                  
                        (c)
                     
                     
                        Vă rugăm să descrieți modul în care, în conformitate cu articolul 11, autoritatea competentă verifică faptul că rapoartele periodice privind rezultatele monitorizării:
                        
                                    —
                                 
                                 
                                    sunt transmise de operator autorității;
                                 
                              
                                    —
                                 
                                 
                                    demonstrează respectarea condițiilor de autorizare.
                                 
                              
                  6.   Procedurile de închidere și post-închidere, inventar
            
            
                        (a)
                     
                     
                        Vă rugăm să explicați pe scurt procedura stabilită pentru a asigura că, după închiderea instalațiilor și în momentul în care autoritatea consideră necesar, se efectuează controale periodice ale stabilității, precum și adoptarea de măsuri pentru reducerea efectelor asupra mediului.
                     
                  
                        (b)
                     
                     
                        Vă rugăm să prezentați în detaliu măsura adoptată pentru a asigura realizarea inventarului instalațiilor închise, conform celor prevăzute la articolul 20 din directivă, până la 1 mai 2012.
                     
                  7.   Inspecții
            
            
                        (a)
                     
                     
                        Vă rugăm să explicați pe scurt dacă și, dacă da, cum sunt luate în considerare criteriile minime pentru inspecția de mediu (2) în vederea efectuării controlului instalațiilor care intră sub incidența directivei.
                     
                  
                        (b)
                     
                     
                        Vă rugăm să descrieți pe scurt modul în care sunt planificate activitățile de inspecție. Sunt identificate instalațiile prioritare pentru inspecție și în conformitate cu ce criteriu? Sunt frecvența și tipul de inspecție adaptate riscurilor asociate cu instalația și mediul aferent?
                     
                  
                        (c)
                     
                     
                        Vă rugăm să explicați ce măsuri de inspecție sunt efectuate, cum ar fi vizită la fața locului, de rutină sau nu, prelevarea de probe, controlul datelor de automonitorizare, controlul registrelor «la zi» privind operațiunile de gestionare a deșeurilor.
                     
                  
                        (d)
                     
                     
                        Vă rugăm să explicați acțiunile adoptate pentru a asigura că planurile aprobate de gestionare a deșeurilor sunt actualizate și monitorizate periodic.
                     
                  
                        (e)
                     
                     
                        Care sunt normele privind sancțiunile aplicabile în caz de încălcare a prevederilor naționale, în conformitate cu articolul 19 din directivă?
                     
                  PARTEA B:   ÎNTREBĂRI LA CARE TREBUIE SĂ SE RĂSPUNDĂ CU PRIVIRE LA TOATE PERIOADELE DE RAPORTARE
            1.   Măsuri administrative și informații generale
            
            
                        (a)
                     
                     
                        Vă rugăm să specificați organismul administrativ (denumirea, adresa, persoana de contact, e-mail) responsabil cu coordonarea răspunsurilor la prezentul chestionar.
                     
                  
                        (b)
                     
                     
                        Dacă este posibil, cu ajutorul tabelului din anexă, vă rugăm să faceți o estimare a numărului instalațiilor de gestionare a deșeurilor extractive de pe teritoriul statului membru.
                     
                  
                        (c)
                     
                     
                        Vă rugăm să precizați numărul de cazuri de instalații de gestionare a deșeurilor din categoria «A» aflate în exploatare pe teritoriul statului dvs. care au un potențial impact asupra mediului sau a sănătății umane din alt stat membru.
                     
                  2.   Planurile de gestionare a deșeurilor, prevenirea accidentelor majore și informarea
            
            
                        (a)
                     
                     
                        Vă rugăm să descrieți pe scurt:
                        
                                    —
                                 
                                 
                                    numărul planurilor de gestionare a deșeurilor aprobate sau respinse temporar sau definitiv pe durata perioadei de raportare și
                                 
                              
                                    —
                                 
                                 
                                    dacă este relevant și dacă este posibil, motivele principale pentru care un plan de gestionare a deșeurilor a fost respins definitiv.
                                 
                              
                  
                        (b)
                     
                     
                        Vă rugăm să prezentați o listă a planurilor de urgență externe menționate la articolul 6 alineatul (3) din directivă. În cazul în care toate instalațiile din categoria «A» nu fac încă obiectul unui plan de urgență, vă rugăm să specificați numărul planurilor lipsă și planificarea pentru stabilirea acestor planuri.
                     
                  
                        (c)
                     
                     
                        În cazul în care în țara dumneavoastră a fost stabilită lista deșeurilor inerte prevăzută la articolul 2 alineatul (3) din Decizia 2009/359/CE a Comisiei din 30 aprilie 2009 de completare a definiției deșeurilor inerte, în aplicarea articolului 22 alineatul (1) litera (f) din Directiva 2006/21/CE a Parlamentului European și a Consiliului privind gestionarea deșeurilor din industriile extractive (3), vă rugăm să furnizați un exemplar al listei respective, incluzând o scurtă descriere a informațiilor și datelor folosite pentru a stabili dacă deșeurile enumerate pot fi definite ca inerte.
                     
                  3.   Autorizația și garanția financiară
            
            Dacă este posibil cu ajutorul tabelului din anexă, vă rugăm să specificați numărul de instalații pentru care s-a acordat o autorizație în conformitate cu prevederile directivei.
            4.   Proceduri de închidere și post-închidere, inventar
            
            
                        (a)
                     
                     
                        Vă rugăm să specificați câte proceduri de închidere, conform celor detaliate la articolul 12 din directivă, au fost realizate și/sau aprobate pe durata perioadei de raportare.
                     
                  
                        (b)
                     
                     
                        Câte instalații sunt închise și monitorizate cu regularitate în țara dvs.?
                     
                  5.   Inspecții
            
            
                        (a)
                     
                     
                        Vă rugăm să precizați numărul de inspecții realizate pe durata perioadei de raportare, dacă este posibil precizând separat inspecțiile realizate la:
                        
                                    —
                                 
                                 
                                    instalațiile din categoria «A» și alte instalații;
                                 
                              
                                    —
                                 
                                 
                                    instalații de gestionare a deșeurilor inerte; și
                                 
                              
                                    —
                                 
                                 
                                    instalații de gestionare a deșeurilor neinerte, nepericuloase.
                                 
                              În cazul în care la nivelul geografic adecvat (național/regional/local) s-a constituit un program de inspecție, vă rugăm să prezentați un exemplar al acestui program (ale acestor programe) în anexa la raport.
                     
                  
                        (b)
                     
                     
                        Câte cazuri de nerespectare a prevederilor directivei au fost identificate? Vă rugăm să specificați motivele principale de nerespectare și acțiunile întreprinse în vederea asigurării respectării prevederilor directivei.
                     
                  6.   Alte informații relevante
            
            
                        (a)
                     
                     
                        Vă rugăm să prezentați pe scurt principalele dificultăți apărute în punerea în aplicare a directivei. Cum au fost depășite aceste posibile probleme?
                     
                  
                        (b)
                     
                     
                        Vă rugăm să includeți orice comentarii, sugestii sau informații suplimentare cu privire la punerea în aplicare a directivei.
                     
                  
         
            ANEXĂ (4)
            
            
                         
                     
                     
                        În exploatare
                     
                     
                        În exploatare cu autorizație (5)
                        
                     
                     
                        În tranziție (6)
                        
                     
                     
                        În etapa de închidere (7)
                        
                     
                     
                        Închise sau abandonate (8)
                        
                     
                  
                        Categoria A (9)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Dintre care instalații «Seveso» (10)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        În afara categoriei A
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Deșeuri inerte (11)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Deșeuri nepericuloase neinerte
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Total
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         (1)  JO L 10, 14.1.1997, p. 13.
      
         (2)  Recomandarea Parlamentului European și a Consiliului din 4 aprilie 2001 de stabilire a unor criterii minime pentru inspecțiile de mediu în statele membre (JO L 118, 27.4.2001, p. 41).
      
         (3)  JO L 110, 1.5.2009, p. 46.
      
         (4)  Dacă este posibil, prezentați o împărțire pe sector pentru mineralele de construcții, mineralele metalice, mineralele industriale, mineralele folosite în industria energetică și celelalte sectoare.
      
         (5)  Numărul de instalații cu autorizație care îndeplinesc deja cerințele directivei.
      
         (6)  Numărul de instalații care vor fi închise înainte de 2010 și care fac obiectul articolului 24 alineatul (4).
      
         (7)  Numărul de instalații la care procedura de închidere este încă în desfășurare (articolul 12).
      
         (8)  Dacă este posibil, vă rugăm să prezentați o estimare a numărului de instalații abandonate și închise care sunt potențial periculoase și care fac obiectul articolului 20 din directivă.
      
         (9)  Instalații clasificate ca fiind din categoria «A» în conformitate cu articolul 9 din directivă.
      
         (10)  Instalații care intră sub incidența Directivei 96/82/CE.
      
         (11)  Instalații care tratează exclusiv deșeuri inerte conform definiției din directivă.”